18 דצמבר 2017

מב"ל – קצינת ארגון – רס"ן אתי קטלר - חגג

**שיתוף מערכת "קברנט" בסימולציה מדינית במב"ל – הצעת מחיר**

**כללי**

1. כפי שעודכנו, מב"ל תקיים משחק סימולציה מדינית במהלך חודש מרץ 2018.
2. הכוונה של מב"ל שמשחק הסימולציה יושתת על-בסיס פלטפורמת מערכת "קברנט".
3. מערכת '"קברנט" הינה מערכת לביצוע וניהול תרגילים לדרגים אסטרטגיים שפותחה ע"י חברת איי.פל מערכות בשיתוף עם מפא"ת/חק"ב.
4. המערכת שימשה את מב"ל כפלטפורמה של משחק הסימולציה המדינית במהלך שלוש השנים האחרונות.
5. המערכת שפותחה כמערכת צבאית, והייתה כזו מיום הפיכתה למבצעית (ב- 2010) ועד לפני כשנתיים. ואז החליט הצבא כי עקב מיעוט משתמשים, אינו רואה מקום להמשיך ולתמוך באחזקה שוטפת של המערכת. אי לכך, חברת איי.פל מערכות מפעילה ותומכת במערכת בפעילויות נדרשות.
6. **מטרת המסמך**

להציג את התכולות והעלויות לביצוע משחק סימולציה מדינית במב"ל על-בסיס מערכת 'קברנט' ובסיוע כולל ומקיף של חברת איי.פל מערכות.

**הנחות המוצא**

הנחות המוצא שלנו בגיבוש הצעת מחיר למשחק שבנדון הינם:

1. משך התרגיל – 3 ימים.
2. במשחק ישתתפו כ- 30 – 40 חניכי מב"ל שיחולקו ל- 8 – 10 קבוצות (שחקנים) שיחולקו ל- 4 – 5 אנשים בקבוצה.
3. המטלה המרכזית של המציע הינה התקנת מערכת הסימולציה לתרגיל בהתאם לדרישות מב"ל ותמיכה טכנית במשחק.
4. מטלות משנה של המציע הינם: סיוע מתודולוגי בשלב הכנות לתרגיל, ביצועו וסיכומו וכן הדרכת המשתמשים.
5. המשחק הינו בסיווג בלמ"ס.
6. המערכת נדרשת לתמוך בו זמנית במשתמשים דוברי עברית ומשתמשים דוברי אנגלית.
7. המשחק יתקיים בחדרי הצוותים שבמב"ל, כאשר בכל חדר מצויה "נקודה חמה" (Hotspot) לנתב אלחוטי של רשת Wi-Fi שמחשבי הקבוצות במשחק יכולים להתחבר דרכו ל[אינטרנט](https://he.wikipedia.org/wiki/%D7%90%D7%99%D7%A0%D7%98%D7%A8%D7%A0%D7%98) (ככל הידוע לנו, לאור תרגילים קודמים בחדרים אלו, קיימות ה"נקדות החמות" האמורות).
8. עקב חוסר שימוש ואחזקה במהלך השנה האחרונה, נדרשת פעולה לריענון ולייצוב מקדים של המערכת.

**דרישות עיקריות מחברת איי.פל**

הדרישות העיקריות מחברת איי.פל הינם:

1. בנייה מקדימה של המשחק במערכת, לפני התרגיל. בדגש:
	* הגדרת שחקנים.
	* הגדרת מתודולוגיה.
	* מתן אפשרות לשימוש בעברית ואנגלית במערכת.
2. הזנת חומרי לימוד ותוצרי חניכים למערכת לפני התרגיל.
3. בדיקה הסביבה הטכנית במב"ל (רשתות, תקשורת וכדומה) לפני התרגיל והנחיית הגורמים הרלוונטיים במב"ל בהתאם.
4. הדרכת המשתמשים לפני התרגיל.
5. תמיכה טכנית במערכת וסיוע למשתמשים (שחקנים ומנהלת) במהלך שלושת ימי התרגיל.
6. מימוש הדרישות והצרכים של המנהלת, דרישות וצרכים מקדימים ותוך כדי התרגיל ומימושם במערכת (אירועים, דיווחים וכיוצ"ב).
7. סיוע כולל למנהלת התרגיל במיצוי אופטימלי של מטרות התרגיל אל-מול המערכת.

**הצעת מחיר**

1. **תכולות**
2. תמיכה וסיוע טכני
	1. שלב מכין למשחק
		1. ייצוב ובדיקת תקינות המערכת.
		2. התאמת המערכת למטרות המשחק, לתרחיש ולמתודולוגיה בה יעשו שימוש ה'שחקנים' במהלך המשחק.
		3. שילוב ספור המעשה (תרחיש הפתיחה), הגדרת המשתתפים ותבניות יצירת החלטות (כלל פעולות אלו, לאחר הגדרה, יבואו לידי ביטוי במערכת).
		4. התקנת המערכת, פריסת רשת התקשורת ובדיקתם במכון (מספר ימים לפני המשחק).
		5. קיום אקט בדיקות פנימי מקדים לצורך כיול המערכת ובדיקתה.
		6. הדרכת המשתמשים.
	2. שלב המשחק
3. פריסת המערכת, בדיקתה ואתחול המערכת בכל אחד מהבקרים במשחק (טרם הגעת המשתתפים).
4. הדרכת המשתתפים לעבודה עם המערכת - כאקט מקדים בבוקר המשחק והשלמות (במידת הצורך) תוך כדי משחק.
5. תמיכה טכנית רציפה שתכליתה תקינות ורציפות מלאה של המערכת לאורך המשחק.
6. סיוע לאנשי המנהלת בכל הכרוך לניהול המשחק והוצאה לפועל של המתודולוגיה שנבחרה על ידם.
7. סיוע מתודולוגי
	1. לפני המשחק
8. סיוע בגיבוש מתודולוגית המשחק – שחקנים, פעולות, אופן עבודת המנהלת, אירועים ועוד.
9. התאמת שיטת ביצוע המשחק ואופן ניהולו לאופי המשחק ולתרחיש הנבחר. ההתאמה תכלול:
	* הגדרת זהות המשתתפים.
	* הגדרת תבניות תכנון ודיווח.
	* הגדרת שלבי המשחק (צעדי הזמן).
	1. במהלך המשחק
	* סיוע לאנשי המכון ומומחי התוכן בהליך שפיטת החלטות ה'שחקנים'.
	* ייצוג פונקציות חיוניות - גורמים שאינם משוחקים ע"י ה'שחקנים' עצמם ונדרש להביא אותם לידי ביטוי במשחק, בדגש על התקשורת.
	* סיוע למנהלת התרגיל במעקב ובקרה שוטפים אחר מהלך המשחק, בדגש על מימוש המתודולוגיה ע"י ה'שחקנים'.
	1. בסיום המשחק - סיוע למב"ל בסיכום המשחק, תחקורו והפקת לקחים – סיוע ע"ב אחזור "חכם" של חומרים מהמערכת.
10. **עלות ותנאי התקשרות**

עלות השימוש במערכת "קברנט" למשחק ומימוש כלל הפעילויות והתכולות המוגדרים לעיל, הינו: **30,000 ש"ח ( לא כולל מע"מ)**.

1. **הערות:**
2. הצעה זו דומה להצעתנו (שמומשה בפועל) לתרגיל מב"ל שבוצע בחודש מרץ 2017.
3. תוספת סרטים כאופציה
	* במסגרת התרגיל שהתקיים במרץ 2017, הכנו ונעשה שימוש ב- 2 סרטים שסיועו להציג את סיפור המעשה העדכני במסגרת פתיחת היום במליאה. בתרגיל זה הכנת הסרטים הייתה ביוזמתנו ועל חשבוננו (לא נכללה בתכולות שהתבקשנו ובהצעת המחיר).
	* במידה ומב"ל יבקש להכליל הכנת 2 סרטים גם בתרגיל הקרוב, יתווספו סרטים אלו לתכולות הנדרשות והמחיר הנדרש (סעיף 8 לעיל "עלות ותנאי התקשרות") יגדל ב- 6 אש"ח ויעמוד על 36 אש"ח (לא כולל מע"מ).
4. **פרטי החברה** (הספק)

שם חברה: איי.פל מערכות מתקדמות בע"מ.

כתובת: קיבוץ גליל-ים 46905.

ח"פ: 512424102.

טלפון משרד: 9575154 09.

טלפון נייד מנכ"ל (דני כהן): 4829958 054.

טלפון נייד נשיא (ד"ר ישראל פלדמן): 4829946 054.

בברכה,

דני כהן – מנכ"ל

איי.פל מערכות מתקדמות